b'\n_START_ARTICLE_\nAleksandras Krasnovas\n_START_PARAGRAPH_\nAleksandras Krasnovas (g. 1948\xc2\xa0m. lapkri\xc4\x8dio 3 d. \xc5\xa0iurpik\xc4\x97se, Degu\xc4\x8di\xc5\xb3 vals\xc4\x8dius, dab. Zaras\xc5\xb3 raj.)\xc2\xa0\xe2\x80\x93 Lietuvos literat\xc5\xabros tyrin\xc4\x97tojas, humanitarini\xc5\xb3 moksl\xc5\xb3 daktaras, vert\xc4\x97jas.\n_START_SECTION_\nBiografija\n_START_PARAGRAPH_\n1973\xc2\xa0m. baig\xc4\x97 lietuvi\xc5\xb3 kalb\xc4\x85 ir literat\xc5\xabr\xc4\x85 Vilniaus universiteto Kauno vakariniame fakultete. 1981\xc2\xa0m. filologijos moksl\xc5\xb3 kandidatas._NEWLINE_1974\xe2\x80\x931976\xc2\xa0m. dirbo Literat\xc5\xabros muziejuje Kaune, 1979\xe2\x80\x931981\xc2\xa0m. laikra\xc5\xa1\xc4\x8dio \xe2\x80\x9eLiterat\xc5\xabra ir menas\xe2\x80\x9c redakcijoje, 1981\xe2\x80\x931984\xc2\xa0m. Lietuvi\xc5\xb3 kalbos ir literat\xc5\xabros institute. 1984\xe2\x80\x931989\xc2\xa0m. \xe2\x80\x9eVagos\xe2\x80\x9c leidyklos vyr. redaktoriaus pavaduotojas, 1989\xe2\x80\x931991\xc2\xa0m. vyr. redaktorius, 1992\xe2\x80\x931996\xc2\xa0m. direktorius. 1997\xe2\x80\x932001\xc2\xa0m. leidyklos \xe2\x80\x9eMintis\xe2\x80\x9c direktorius. 1999\xe2\x80\x932001\xc2\xa0m. Lietuvos knyg\xc5\xb3 leid\xc4\x97j\xc5\xb3 asociacijos prezidentas. 2001\xe2\x80\x932008\xc2\xa0m. Vilniaus universiteto Kauno humanitarinio fakulteto lietuvi\xc5\xb3 filologijos katedros ved\xc4\x97jas.\n_START_SECTION_\nMokslin\xc4\x97 veikla\n_START_PARAGRAPH_\nStudijoje Vidinio monologo proza tyrin\xc4\x97jo XX a. septintojo de\xc5\xa1imtme\xc4\x8dio lietuvi\xc5\xb3 romano pasakojimo strukt\xc5\xabros tipus. Periodikoje paskelb\xc4\x97 lietuvi\xc5\xb3 prozos ir kritikos knyg\xc5\xb3 recenzij\xc5\xb3.'